pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมการขนส่งทางบกเตือนอันตรายจากผู้ไม่หวังดีหลอกทำใบอนุญาตขับรถปลอม สูญเสียเงิน เอกสารสำคัญ และมีความผิดตามกฎหมาย
วันจันทร์ที่ 8 มีนาคม 2564
กรมการขนส่งทางบกเตือนอันตรายจากผู้ไม่หวังดีหลอกทําใบอนุญาตขับรถปลอม สูญเสียเงิน เอกสารสําคัญ และมีความผิดตามกฎหมาย
นายยงยุทธ นาคแดง รองอธิบดีกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) ตรวจสอบพบการโฆษณาในสื่อสังคมออนไลน์ที่มีผู้ไม่หวังดีแอบอ้างว่าสามารถจัดหาใบอนุญาตขับรถปลอมให้ประชาชนได้โดยไม่ต้องอบรมหรือทดสอบ
โดยพบว่ามีการเรียกเก็บเงินจํานวนมาก ขบ. จึงขอแจ้งประชาสัมพันธ์ให้ประชาชนทราบว่าการโฆษณาดังกล่าวเป็นการหลอกลวงประชาชน และได้ให้เจ้าหน้าที่รวบรวมหลักฐานเพื่อดําเนินการแจ้งความดําเนินคดีกับมิจฉาชีพที่มีพฤติกรรมดังกล่าวแล้ว ทั้งนี้ การดําเนินการขอรับใบอนุญาตขับรถทุกชนิดต้องเป็นไปตามระเบียบที่ ขบ. กําหนดและเป็นมาตรฐานเดียวกันทั่วประเทศ ซึ่งผู้ขอรับใบอนุญาตขับรถต้องดําเนินการด้วยตนเองทุกขั้นตอน ตั้งแต่การตรวจสอบเอกสาร การทดสอบสมรรถภาพของร่างกาย การอบรม การทดสอบข้อเขียน และการทดสอบขับรถ โดยมีค่าธรรมเนียมตามที่กฎหมายกําหนด ดังนั้นหากประชาชนพบการแอบอ้างอาสาดําเนินการแทน หรือแอบอ้างว่าสามารถทําใบอนุญาตขับรถให้ได้โดยไม่ต้องติดต่อด้วยตนเองไม่ต้องผ่านการทดสอบใด ๆ ผู้ที่หลงเชื่อเสี่ยงสูญเสียเงินเมื่อจ่ายไปแล้วมิจฉาชีพมักเงียบหาย สูญเสียเอกสารสําคัญ เช่น บัตรประจําตัวประชาชนซึ่งอาจถูกนําไปแอบอ้างทําธุรกรรมที่ผิดกฎหมาย หรือนําไปใช้ก่ออาชญากรรมร้ายแรง ได้รับใบอนุญาตขับรถปลอมที่ไม่ได้ออกโดย ขบ. หากนําใบอนุญาตขับรถปลอมดังกล่าวไปใช้จะมีความผิดตามกฎหมายอาญาฐานใช้เอกสารปลอม ดังนั้น ขอให้ประชาชนตรวจสอบแหล่งที่มาของข้อมูลข่าวสาร หากเผยแพร่โดยบัญชีที่ไม่คุ้นเคยหรือเป็นบุคคลธรรมดาให้ศึกษาข้อมูลเพิ่มเติมหรือสอบถามมายัง ขบ. ได้โดยตรง
รองอธิบดีกรมการขนส่งทางบก กล่าวเพิ่มเติมว่า ใบอนุญาตขับรถที่ออกโดย ขบ. ปัจจุบันเป็นแบบ Smart card ตัวบัตรเคลือบด้วยเทคโนโลยีโฮโลแกรม มีแถบแม่เหล็กด้านหลังบัตรป้องกันการปลอมแปลง และมีเทคโนโลยีคิวอาร์โค้ด (QR Code) สามารถแสดงใบอนุญาตขับรถอิเล็กทรอนิกส์ผ่านแอปพลิเคชัน DLT QR License ทั้งนี้ ในส่วนของการให้บริการด้านใบอนุญาตขับรถทุกชนิด ทั้งการขอใหม่และการต่ออายุใบอนุญาตขับรถ ขบ. มีบริการจองคิวล่วงหน้าผ่านแอปพลิเคชัน DLT Smart Queue เลือกสํานักงานขนส่ง วันที่ และเวลาที่สะดวกได้ด้วยตนเอง และสําหรับการต่ออายุใบอนุญาตขับรถสามารถอบรมภาคทฤษฎีออนไลน์ผ่านระบบ e-Learning ทางเว็บไซต์ www.dlt-elearning.com เพื่อนําผลผ่านการอบรมมาติดต่อที่สํานักงาน เพิ่มความสะดวกลดขั้นตอนและลดระยะเวลาในการติดต่อ ดังนั้น ประชาชนอย่าหลงเชื่อหากมีผู้ใดแอบอ้างอาสาดําเนินการด้านใบอนุญาตขับรถให้โดยเด็ดขาด หากพบเห็นบุคคลใดมีพฤติกรรมไม่น่าไว้วางใจหรือได้รับการติดต่ออาสาดําเนินการแทน สามารถแจ้งเจ้าหน้าที่เพื่อให้ความช่วยเหลือได้ หรือโทรสายด่วน 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-คกก.โรคติดต่อฯ เห็นชอบวัคซีนพาสปอร์ต-ลดวันกักตัวผู้เดินทางจากต่างประเทศ
วันจันทร์ที่ 8 มีนาคม 2564
คกก.โรคติดต่อฯ เห็นชอบวัคซีนพาสปอร์ต-ลดวันกักตัวผู้เดินทางจากต่างประเทศ
คณะกรรมการโรคติดต่อแห่งชาติเห็นชอบออก “วัคซีนพาสปอร์ต” สําหรับผู้ที่รับวัคซีนโควิด 19 ครบ พร้อมลดวันกักตัวผู้เดินทางจากต่างประเทศที่มีใบรับรองฉีดวัคซีนโควิดเหลือ 7 วัน หากไม่มีใบรับรองฉีดวัคซีน มีเพียงผลตรวจปลอดเชื้อโควิด ลดกักตัวเหลือ 10 วัน
คณะกรรมการโรคติดต่อแห่งชาติเห็นชอบออก “วัคซีนพาสปอร์ต” สําหรับผู้ที่รับวัคซีนโควิด 19 ครบ พร้อมลดวันกักตัวผู้เดินทางจากต่างประเทศที่มีใบรับรองฉีดวัคซีนโควิดเหลือ 7 วัน หากไม่มีใบรับรองฉีดวัคซีน มีเพียงผลตรวจปลอดเชื้อโควิด ลดกักตัวเหลือ 10 วัน ยกเว้นผู้เดินทางจากทวีปแอฟริกาคงการกักตัว 14 วัน เตรียมนําเสนอ ศบค. เพื่อพิจารณา
วันนี้ (8 มีนาคม 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังเป็นประธานการประชุมคณะกรรมการโรคติดต่อแห่งชาติ ครั้งที่ 3/2564 ว่า ที่ประชุมได้หารือในประเด็นสําคัญต่อการขับเคลื่อนเศรษฐกิจ โดยมีมติเห็นชอบในเรื่องแรก เอกสารรับรองการได้รับวัคซีนโควิด 19 โดยผู้ที่ได้รับวัคซีนครบแล้วจะได้รับใบรับรองการฉีดวัคซีนโควิด 19 จากสถานพยาบาลที่ฉีด ไม่มีค่าใช้จ่าย หากประสงค์ที่จะเดินทางไปต่างประเทศให้นําใบรับรองการฉีดวัคซีนไปขอรับวัคซีนพาสปอร์ตหรือ “สมุดเล่มเหลือง” ซึ่งจะมีค่าธรรมเนียมเล่มละ 50 บาท และรูปแบบอิเล็กทรอนิกส์ 50 บาท โดยจะมีการออกประกาศคณะกรรมการโรคติดต่อแห่งชาติ เพื่อกําหนดหลักเกณฑ์และวิธีการออกสมุดเล่มเหลือง อย่างไรก็ตาม การนําไปใช้เดินทางในต่างประเทศยังต้องรอข้อตกลงระดับสากลก่อน
ส่วนเรื่องการลดวันกักตัว เนื่องจากขณะนี้ทั่วโลกฉีดวัคซีนโควิด 19 แล้วมากกว่า 250 ล้านโดส ทําให้มีภูมิต้านทานและลดการติดเชื้อได้มากขึ้น ที่ประชุมเห็นชอบการลดวันกักตัวใน 3 กรณี คือ 1.คนต่างชาติมีเอกสารรับรองการฉีดวัคซีนอย่างน้อย 14 วัน ไม่เกิน 3 เดือนก่อนเดินทาง มีเอกสารรับรองปลอดโควิดใน 72 ชั่วโมงก่อนเดินทาง และตรวจหาเชื้ออีกครั้งในประเทศไทยไม่พบเชื้อ ลดวันกักตัวเหลือ 7 วัน ยกเว้นผู้ที่เดินทางมาจากทวีปแอฟริกาให้กักตัว 14 วัน 2.คนไทยเดินทางจากต่างประเทศมีเอกสารรับรองการฉีดวัคซีนโควิดอย่างน้อย 14 วัน ไม่เกิน 3 เดือน ไม่มีเอกสารรับรองปลอดโควิด ผลการตรวจหาเชื้อในประเทศไทย 2 ครั้งไม่พบเชื้อ ให้ลดวันกักตัวเหลือ 7 วัน และ 3.คนต่างชาติไม่มีเอกสารรับรองการฉีดวัคซีนโควิด มีเพียงเอกสารรับรองปลอดโควิด 72 ชั่วโมงก่อนเดินทาง ลดวันกักตัวเหลือ 10 วัน โดยจะเริ่มดําเนินการตั้งแต่เมษายน 2564 เป็นต้นไป และระยะต่อไปตั้งแต่วันที่ 1 ตุลาคม 2564 หากฉีดวัคซีนให้บุคลากรทางการแพทย์และกลุ่มเสี่ยงป่วยรุนแรงอย่างน้อยร้อยละ 70 และประชาชนที่ทํางานเกี่ยวกับการท่องเที่ยวได้รับวัคซีนครบตามเป้าหมาย บางพื้นที่่อาจผ่อนคลายไม่ต้องกักตัว โดยจะเสนอ ศบค. พิจารณาต่อไป
นอกจากนี้ ที่ประชุมจึงได้มอบหมายให้กระทรวงสาธารณสุขและหน่วยงานที่เกี่ยวข้อง เตรียมพร้อมรับมือโควิด 19 และเฝ้าระวังแนวชายแดนไทย-เมียนมา จากสถานการณ์การเมืองในเมียนมา เข้มงวดบริเวณแนวชายแดน และจัดสถานกักกันตามชายแดนไว้รองรับเป็นการเฉพาะ
ื     นายอนุทินกล่าวต่อว่า คณะกรรมการฯ พิจารณาเรื่องการจัดหาวัคซีนโควิด 19 เพิ่มให้ครอบคลุมประชาชนมากยิ่งขึ้น จากที่จัดหาไว้ 63 ล้านโดส ครอบคลุมประชาชน 31.5 ล้านคน โดยไม่นับกลุ่มหญิงตั้งครรภ์และคนอายุน้อยกว่า 18 ปี ก็อาจต้องหาเพิ่มเติมอีก 10-20 ล้านโดสโดยอาจขอให้แอสตร้าเซนเนก้าเพิ่มกําลังผลิต หรือจัดหาวัคซีนชนิดอื่นที่มีประสิทธิภาพประสิทธิผลปลอดภัยมากขึ้น
******************************** 8 มีนาคม 2564
รัฐบาลไทย-ข่าวทำเนียบรัฐบาล-รฟม. ชวน ชิม ช้อป ในงาน “MRT MARKET”
วันพฤหัสบดีที่ 25 มีนาคม 2564
รฟม. ชวน ชิม ช้อป ในงาน “MRT MARKET”
พบกับผลิตภัณฑ์ชุมชนจากแนวสายทางโครงการรถไฟฟ้าพร้อมรับของรางวัลมากมาย
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม จัดกิจกรรม “MRT MARKET ตลาดนัดผลิตภัณฑ์ชุมชน” ประจําปี 2564นําสินค้าหลากหลายจากชุมชนตามแนวสายทางโครงการรถไฟฟ้า ทั้งอาหารรสเด็ด สินค้าอุปโภค บริโภค สมุนไพรเพื่อสุขภาพ กว่า 25 ร้านค้า มาจัดจําหน่าย ณ บริเวณลานหน้าอาคารจอดแล้วจร ฝั่งประตูทางออกที่ 2 MRT สถานีศูนย์วัฒนธรรมแห่งประเทศไทย ระหว่างวันที่ 29 มีนาคม - 2 เมษายน 2564
ทั้งนี้ กิจกรรมดังกล่าวจัดขึ้นอย่างต่อเนื่องเป็นปีที่ 5 เพื่อเสริมสร้างโอกาสและสร้างรายได้ให้แก่ชุมชนตามแนวสายทางโครงการรถไฟฟ้าของ รฟม. รวมถึงสร้างความสัมพันธ์อันดีระหว่างองค์กรกับชุมชน ตลอดจนผู้มีส่วนได้ส่วนเสียขององค์กร ซึ่งภายในงานมีกิจกรรมที่น่าสนใจพร้อมลุ้นรับของรางวัลต่างๆมากมาย สามารถติดตามรายละเอียดเพิ่มเติมได้ที่คลิปประชาสัมพันธ์กิจกรรมตาม QR CODE
รัฐบาลไทย-ข่าวทำเนียบรัฐบาล-กรมทางหลวงชนบทลาดยางถนนสาย นม.3060 รองรับการเติบโตของเมือง ส่งเสริมเศรษฐกิจการคมนาคมขนส่ง อำเภอวังน้ำเขียว จังหวัดนครราชสีมา
วันพุธที่ 24 มีนาคม 2564
กรมทางหลวงชนบทลาดยางถนนสาย นม.3060 รองรับการเติบโตของเมือง ส่งเสริมเศรษฐกิจการคมนาคมขนส่ง อําเภอวังน้ําเขียว จังหวัดนครราชสีมา
กรมทางหลวงชนบท (ทช.) กระทรวงคมนาคม เริ่มดําเนินโครงการก่อสร้างถนนทางหลวงชนบทสาย นม.3060 แยกทางหลวงแผ่นดินหมายเลข 304 - บ้านซับพลู อําเภอวังน้ําเขียว จังหวัดนครราชสีมา
กรมทางหลวงชนบท (ทช.) กระทรวงคมนาคม เริ่มดําเนินโครงการก่อสร้างถนนทางหลวงชนบทสาย นม.3060 แยกทางหลวงแผ่นดินหมายเลข 304 - บ้านซับพลู อําเภอวังน้ําเขียว จังหวัดนครราชสีมา เพื่อรองรับการเจริญเติบโตของเมือง เพิ่มศักยภาพการพัฒนาโครงสร้างพื้นฐานด้านการคมนาคมรขนส่ง โดยการปรับปรุงยกระดับมาตรฐานโครงข่ายทางให้ประชาชนเดินทางได้อย่างสะดวกปลอดภัย สอดรับนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท กล่าวว่า จังหวัดนครราชสีมาเป็นจังหวัดขนาดใหญ่ เป็นเมืองชุมทางของภาคตะวันออกเฉียงเหนือ มีผลิตภัณฑ์ทางการเกษตร ปศุสัตว์ อุตสาหกรรมเกี่ยวเนื่องจํานวนมาก สามารถส่งเสริมให้เป็นสินค้าภาคการเกษตรและอุตสาหกรรมระหว่างอําเภอปากช่อง ซึ่งเป็นที่ตั้งสถานีรถไฟฟ้าความเร็วสูง รถไฟทางคู่ และสถานีขนส่งรถโดยสารขนาดใหญ่ กับอําเภอวังน้ําเขียว จังหวัดนครราชสีมา ดังนั้นจึงจําเป็นต้องได้รับการพัฒนาและปรับปรุงให้มีประสิทธิภาพมากขึ้น
ทช. จึงได้ดําเนินโครงการก่อสร้างถนนทางหลวงชนบทสาย นม.3060 แยกทางหลวงแผ่นดินหมายเลข 304 - บ้านซับพลู อําเภอวังน้ําเขียว จังหวัดนครราชสีมา ระยะทาง 22.939 กิโลเมตร มีจุดเริ่มต้นการก่อสร้าง กม. ที่ 0+000 บริเวณถนนทางหลวงแผ่นดินหมายเลข 304 (กม. ที่ 230+825) ด้านซ้ายทาง ไปสิ้นสุดการก่อสร้างบนถนนทางหลวงชนบทสาย นม.3060 (กม. ที่ 22+939) โดยก่อสร้างเป็นถนนผิวจราจรแบบแอสฟัลต์คอนกรีต ขนาด 2 ช่องจราจร ซึ่งขณะนี้มีความก้าวหน้าไปแล้วกว่าร้อยละ 24 คาดว่าจะก่อสร้างแล้วเสร็จประมาณเดือนมีนาคม 2565 เมื่อโครงการดังกล่าวก่อสร้างแล้วเสร็จ นอกจากจะช่วยพัฒนาโครงสร้างพื้นฐานด้านคมนาคมแล้ว ยังสามารถเชื่อมระหว่างถนนทางหลวงแผ่นดินหมายเลข 304 บริเวณอําเภอวังน้ําเขียวไปยังถนนมิตรภาพที่อําเภอปากช่อง ส่งเสริมคุณภาพชีวิตของประชาชนให้ดีขึ้นทั้งด้านเศรษฐกิจ สังคม และสิ่งแวดล้อม ตลอดจนสร้างรากฐานทางเศรษฐกิจ พร้อมทั้งสร้างโอกาสให้กับประชาชนในพื้นที่อีกด้วย
รัฐบาลไทย-ข่าวทำเนียบรัฐบาล-กบข. มองเศรษฐกิจโลกฟื้นตัวต่อเนื่อง คาดเงินเฟ้อสูง ด้านท่องเที่ยวไทยฟื้นตัวปีหน้า
วันพุธที่ 24 มีนาคม 2564
กบข. มองเศรษฐกิจโลกฟื้นตัวต่อเนื่อง คาดเงินเฟ้อสูง ด้านท่องเที่ยวไทยฟื้นตัวปีหน้า
หลังจากที่การฉีดวัคซีนโควิด-19 ในสหรัฐอเมริกาและอังกฤษกําลังเดินหน้าไปได้ด้วยดี ทําให้นักลงทุนคาดว่าเศรษฐกิจทั่วโลกจะฟื้นตัวดีขึ้น ประกอบกับอัตราเงินเฟ้อที่เริ่มปรับตัวสูงขึ้น ทําให้เกิดแรงเทขายพันธบัตรสหรัฐอายุ 10 ปี
หลังจากที่การฉีดวัคซีนโควิด-19 ในสหรัฐอเมริกาและอังกฤษกําลังเดินหน้าไปได้ด้วยดี ทําให้นักลงทุนคาดว่าเศรษฐกิจทั่วโลกจะฟื้นตัวดีขึ้น ประกอบกับอัตราเงินเฟ้อที่เริ่มปรับตัวสูงขึ้น ทําให้เกิดแรงเทขายพันธบัตรสหรัฐอายุ 10 ปี ส่งผลให้ผลตอบแทนพันธบัตรพุ่งสูงขึ้นถึง 1.7% ซึ่งสูงสุดในรอบ 14 เดือน แต่เริ่มอ่อนตัวลงเล็กน้อยซึ่งยังไม่มีนัยยะสําคัญ
กบข. มองแนวโน้มภาพรวมเศรษฐกิจและการลงทุนในช่วงนี้ว่า เศรษฐกิจโลกโดยรวมสามารถปรับตัวและทรงตัวผ่านโควิด-19 ระลอกสองได้ค่อนข้างดี เห็นได้จากการค้าระหว่างประเทศและการส่งออกทั่วโลกที่ฟื้นตัวได้ดีขึ้นต่อเนื่อง ในขณะที่เศรษฐกิจไทยได้รับผลกระทบจากโควิด-19 ระลอกใหม่น้อยกว่าที่คาดการณ์ไว้ ภาพรวมเริ่มมีการฟื้นตัวอย่างช้า ๆ โดยเฉพาะภาคบริการและการท่องเที่ยวที่ยังต้องพึ่งพารายได้จากต่างชาติ คาดว่าธุรกิจการท่องเที่ยวจะกลับมาแข็งแกร่งอีกครั้งในปี 2565
สําหรับปัจจัยสําคัญที่มีผลต่อภาคการลงทุนในช่วงนี้ ยังคงเป็นอัตราดอกเบี้ยพันธบัตรระยะยาวของสหรัฐฯ (Bond Yield) ที่ปรับตัวสูงขึ้น โดย กบข. คาดว่าอาจปรับตัวสูงขึ้นแตะระดับ 1.8-2.0% ในปีนี้ สะท้อนให้เห็นถึงการฟื้นตัวของเศรษฐกิจที่ดี ส่งผลให้เงินเฟ้อเริ่มสูงขึ้น โดยในการประชุมคณะกรรมการกําหนดนโยบายการเงิน (FOMC) ล่าสุดมีมติเป็นเอกฉันท์ว่าจะไม่มีการปรับขึ้นอัตราดอกเบี้ยนโยบายจนถึงปี 2566
ผลจากการที่เศรษฐกิจสหรัฐฯ ฟื้นตัว ส่งผลเชิงบวกต่อหุ้นในกลุ่มธุรกิจที่จะกลับมาดําเนินการตามปกติได้แก่ กลุ่มคุณค่า กลุ่มวัฏจักร กลุ่มการเงิน กลุ่มพลังงาน และกลุ่มท่องเที่ยว ขณะเดียวกัน Bond Yield ที่เพิ่มขึ้นกลายเป็นปัจจัยกดดันหุ้นกลุ่มเทคโนโลยี
จากปัจจัยดังกล่าว ส่งผลให้ค่าเงินดอลลาร์สหรัฐกลับมาแข็งค่าขึ้น ด้านค่าเงินบาทมีแนวโน้มอ่อนค่าลงจากการปรับลดคาดการณ์การท่องเที่ยวของไทย โดย กบข. มองว่าอยู่ที่ระดับ 31.0-31.2 บาทต่อดอลลาร์สหรัฐ
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1.16 ล้านคน มีมูลค่าสินทรัพย์สุทธิประมาณ 1.05 ล้านล้านบาท (ข้อมูล ณ 28 ก.พ. 2564)
สอบถามข้อมูลเพิ่มเติมสําหรับสื่อมวลชน :
ฝ่ายประชาสัมพันธ์องค์กร: รวิวรรณ ทิวาเจริญ (พลอย) 0-2636-1000 ต่อ 264 , raviwan@gpf.or.th
รัฐบาลไทย-ข่าวทำเนียบรัฐบาล-อธิบดีกรมท่าอากาศยาน กระทรวงคมนาคม ลงพื้นที่ท่าอากาศยานอุดรธานี เตรียมความพร้อมรับผู้โดยสารในช่วงวันหยุดยาว
วันพฤหัสบดีที่ 25 มีนาคม 2564
อธิบดีกรมท่าอากาศยาน กระทรวงคมนาคม ลงพื้นที่ท่าอากาศยานอุดรธานี เตรียมความพร้อมรับผู้โดยสารในช่วงวันหยุดยาว
นายอภิรัฐ ไชยวงศ์น้อย อธิบดีกรมท่าอากาศยาน พร้อมคณะผู้บริหาร ลงพื้นที่ท่าอากาศยานอุดรธานี เพื่อตรวจเยี่ยมติดตามการดําเนินงาน และความพร้อมในการเดินทางของผู้โดยสารในช่วงเทศกาลสงกรานต์
โดยมี นายกําแหง สายวิภู ผู้อํานวยการท่าอากาศยานอุดรธานี และเจ้าหน้าที่ ให้การต้อนรับ เมื่อวันที่ 24 มีนาคม 2564 ณ ท่าอากาศยานอุดรธานี
ในการลงพื้นที่ครั้งนี้ อธิบดีกรมท่าอากาศยานได้รับฟังการบรรยายสรุปข้อมูลการดําเนินงานของท่าอากาศยานอุดรธานี ปัญหาและอุปสรรคต่างๆ นอกจากนี้ยังได้ติดตามความคืบหน้าโครงการพัฒนาท่าอากาศยานอุดรธานี ในปี 2564 มีโครงการสําคัญ เช่น โครงการพัฒนาระบบคัดกรองผู้โดยสารก่อนขึ้นเครื่องบิน เพื่อป้องกันการแพร่ระบาดของเชื้อไวรัส COVID-19 การจัดซื้อและติดตั้งเครื่องตรวจอาวุธและวัตถุระเบิดแบบ LEDS ขนาดช่องอุโมงค์ 60x40 cm พร้อมระบบตรวจสอบต่อเนื่อง (In line) และอุปกรณ์ประกอบ งานซ่อมบํารุงเสริมผิวทางวิ่งทางขับ และงานก่อสร้างทางเดินเชื่อมภายในและปรับปรุงอาคารที่พักผู้โดยสาร
พร้อมกันนี้ได้สั่งการให้ท่าอากาศยานเตรียมความพร้อมในการดูแลและอํานวยความสะดวกในการเดินทางของประชาชนช่วงเทศกาลสงกรานต์ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยให้อํานวยความสะดวกแก่ผู้โดยสาร ดูแลเรื่องรถสาธารณะ โดยจะต้องไม่มีผู้โดยสารตกค้างที่ท่าอากาศยาน ตรวจเช็คเครื่องมือและอุปกรณ์ทุกชนิดให้อยู่ในสภาพที่ใช้การได้ทันทีหากมีเหตุฉุกเฉิน และการรักษาความปลอดภัย โดยได้ประสานกับเจ้าหน้าที่ตํารวจ ทหาร หรือฝ่ายปกครองในพื้นที่เพื่อวางแผนและร่วมมือเกี่ยวกับมาตรการรักษาความปลอดภัยของท่าอากาศยาน
นอกจากนี้ในเรื่องของการป้องกันการแพร่ระบาดของ Covid-19 ในท่าอากาศยาน ได้ให้ทุกส่วนปฏิบัติตามมาตรการเว้นระยะห่างทางสังคม (Social Distancing) และได้มีการประชาสัมพันธ์ให้ผู้โดยสารต้องสวมหน้ากากอนามัยตลอดระยะเวลาการเดินทาง สําหรับการดูแลความสะอาดภายในอาคารที่พักผู้โดยสาร มีการฉีดพ่นน้ํายาฆ่าเชื้อ ทําความสะอาดพื้นที่ภายในอาคารผู้โดยสาร รถเข็น เก้าอี้ ราวบันได รวมถึงอุปกรณ์ปฏิบัติงาน จัดจุดบริการเจล แอลกอฮอล์แก่ผู้โดยสาร เพื่อความสะอาดและสร้างความมั่นใจแก่ผู้โดยสาร
ปัจจุบันท่าอากาศยานอุดรธานี มีอาคารที่พักผู้โดยสาร 2 หลัง พื้นที่รวม 19,459 ตารางเมตร รองรับผู้โดยสารได้ 1,200 คน หรือ 3.4 ล้านคนต่อปี มีเที่ยวบินกว่า 60 เที่ยวบินต่อวัน ทําการบินใน 8 เส้นทาง คือ อุดรธานี ดอนเมือง สุวรรณภูมิ เชียงราย เชียงใหม่ หัวหิน อู่ตะเภา ภูเก็ต และหาดใหญ่ สายการบินที่ทําการบินได้แก่ สายการบินไทยสมายล์ ไทยแอร์เอเชีย นกแอร์ ไลอ้อนแอร์ และไทยเวียตเจ็ท
รัฐบาลไทย-ข่าวทำเนียบรัฐบาล-ดร.สาธิต เปิดศูนย์ห่วงใยคนสาครแห่งที่ 10 เตรียมระบบให้พร้อมรองรับแรงงานติดเชื้อในจังหวัด
วันจันทร์ที่ 8 มีนาคม 2564
ดร.สาธิต เปิดศูนย์ห่วงใยคนสาครแห่งที่ 10 เตรียมระบบให้พร้อมรองรับแรงงานติดเชื้อในจังหวัด
รัฐมนตรีช่วยว่าการกระทรวงสาธารสุข เปิดศูนย์ห่วงใยคนสาครแห่งที่ 10 จ.สมุทรสาคร สนับสนุนโดยสภาอุตสาหกรรมแห่งประเทศไทย เตรียมระบบให้พร้อมรองรับกลุ่มแรงงานที่ติดเชื้อภายในจังหวัด
วันนี้ (8 มีนาคม 2564) ที่ศูนย์ห่วงใยคนสาครแห่งที่ 10 จ.สมุทรสาคร ดร.สาธิต ปิตุเตชะ รัฐมนตรี​ช่วยว่าการ​กระทรวงสาธารณสุข​ พร้อมด้วยนายธนิตพล ไชยนันทน์ ที่ปรึกษารัฐมนตรีช่วยว่าการกระทรวงสาธารณสุขนายสุรศักดิ์ ผลยังส่ง รองผู้ว่าราชการจังหวัดสมุทรสาคร นายสุพันธุ์ มงคลสุธี ประธานสภาอุตสาหกรรมแห่งประเทศไทย นายแพทย์ธนรักษ์ ผลิพัฒน์ ผู้ตรวจราชการกระทรวงสาธารณสุข เขตสุขภาพที่ 5 ผู้บริหารหน่วยราชการ และภาคเอกชน ร่วมเปิดศูนย์ห่วงใยคนสาครแห่ง ที่ 10
ดร.สาธิตกล่าวว่าปัจจุบันการแพร่ระบาดของเชื้อโควิด19 ของ จ. สมุทรสาครมีแนวโน้มดีขึ้น ควบคุมสถานการณ์ได้ดี จํานวนผู้ติดรายใหม่ลดลงอย่างเห็นได้ชัด ผลมาจากความร่วมมือร่วมใจของประชาชนในพื้นที่ หน่วยงานภาครัฐและเอกชน การระดมสรรพกําลังของบุคลากรสาธารณสุขในการค้นหาเชิงรุก นําผู้ติดเชื้อเข้าระบบดูแลรักษา รวมทั้งผู้ประกอบการภาคอุตสาหกรรมที่ดําเนินการป้องกันควบคุมโรคในสถานประกอบการ ทําให้การควบคุมโรคในจังหวัดสมุทรสาครเป็นไปอย่างมีประสิทธิภาพ สนับสนุนพื้นที่ ระดมทุนในการจัดตั้งโรงพยาบาลสนามให้แรงงานในจังหวัดสมุทรสาครได้รับการดูแลรักษา ช่วยแบ่งเบาภาครัฐในการดูแลผู้ติดเชื้อ
นอกจากนี้ จังหวัดสมุทรสาครได้เร่งรัดการฉีดวัคซีนป้องกันโรคโควิด 19 เพื่อให้ภาคเศรษฐกิจสามารถเดินหน้าต่อไปได้ ตั้งแต่วันที่ 1-7 มีนาคม 2564​ ได้ฉีดวัคซีนให้กับกลุ่มเป้าหมายกลุ่มแรกไปแล้ว 7, 833 คน เป็นบุคลากรทางการแพทย์ 6,132คน อสม. 545 คน เจ้าหน้าที่อื่นๆ ที่มีโอกาสสัมผัสกับผู้ติดเชื้อ 1,120 คนผู้ที่มีโรคประจําตัว 31 คน และประชาชนทั่วไป 5 คน สําหรับภาพรวมการครองเตียงเพื่อรองรับผู้ติดเชื้อทั้งหมด 5,796 เตียง ใช้ไปแล้ว 288 เตียงจํานวนนี้อยู่ในศูนย์ห่วงใยคนสาคร 119 เตียง
ดร.สาธิต กล่าวต่อว่า จังหวัดสมุทรสาคร มีศูนย์ห่วงใยคนสาครแล้วจํานวน 9 แห่ง ซึ่งบางแห่งได้ปรับและนําไปใช้ประโยชน์อื่นๆ แล้วการตั้งศูนย์ห่วงใยคนสาคร แห่งที่ 10 โดยสภาอุตสาหกรรมแห่งประเทศไทย สภาอุตสาหกรรมจังหวัดสมุทรสาคร และจากการสนับสนุนพื้นที่ 49 ไร่ ของคุณแม่เง็กเน้ย ศิริชัยเอกวัฒน์ แห่งนี้ สามารถรองรับผู้ติดเชื้อได้ 200 เตียง มีระบบระบายอากาศ การบําบัดน้ําเสียระบบปิดป้องกันเชื้อออกสู่สิ่งแวดล้อมภายนอก ได้มาตรฐานตามหลักสุขาภิบาล มีวัตถุประสงค์หลัก คือ เพื่อรองรับและให้ระบบมีความพร้อมเสมอซึ่งให้คณะกรรมการโรคติดต่อจังหวัดพิจารณาการใช้งานตามความเหมาะสมของสถานการณ์ต่อไป
******************************** 8 มีนาคม 2564
รัฐบาลไทย-ข่าวทำเนียบรัฐบาล-รมช.สาธิต วางศิลาฤกษ์ อาคารอุบัติเหตุผู้ป่วยนอกและผู้ป่วยหนัก รพ.แกลง จ.ระยอง
วันอาทิตย์ที่ 7 มีนาคม 2564
รมช.สาธิต วางศิลาฤกษ์ อาคารอุบัติเหตุผู้ป่วยนอกและผู้ป่วยหนัก รพ.แกลง จ.ระยอง
รัฐมนตรีช่วยว่าการกระทรวงสาธารณสุข วางศิลาฤกษ์อาคารอุบัติเหตุผู้ป่วยนอกและผู้ป่วยหนัก 6 ชั้น โรงพยาบาลแกลง จังหวัดระยอง รองรับการขยายตัวตามโครงการระเบียงเศรษฐกิจภาคตะวันออก (EEC)
รัฐมนตรีช่วยว่าการกระทรวงสาธารณสุข วางศิลาฤกษ์อาคารอุบัติเหตุผู้ป่วยนอกและผู้ป่วยหนัก6 ชั้น โรงพยาบาลแกลง จังหวัดระยอง รองรับการขยายตัวตามโครงการระเบียงเศรษฐกิจภาคตะวันออก (EEC)
วันนี้ (7 มีนาคม 2564) ที่โรงพยาบาลแกลง จังหวัดระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานพิธีวางศิลาฤกษ์อาคารอุบัติเหตุผู้ป่วยนอกและผู้ป่วยหนัก 6 ชั้น โดยมีนายยุทธพล องอาจอิทธิชัย รองผู้ว่าราชการจังหวัดระยอง นายแพทย์ณรงค์ อภิกุลวณิช ผู้ตรวจราชการกระทรวงสาธารณสุขเขตสุขภาพที่ 6 และคณะผู้บริหาร เข้าร่วมพิธี
ดร.สาธิต กล่าวว่า โรงพยาบาลแกลงได้เพิ่มขีดความสามารถด้านการรักษาพยาบาล และด้านอุบัติเหตุฉุกเฉินให้ได้มาตรฐาน ปลอดภัย รองรับผู้ป่วยตั้งแต่จุดเกิดเหตุจนถึงโรงพยาบาล ตอบสนองต่อจํานวนอุบัติเหตุที่เกิดขึ้นบ่อยครั้งและปริมาณผู้ป่วยที่เพิ่มขึ้น จากการที่ประชากรย้ายเข้าพื้นที่ มีการขยายตัวตามโครงการระเบียงเศรษฐกิจภาคตะวันออก (EEC) รวมทั้งมีเส้นทางคมนาคมที่สําคัญผ่านไปสู่จังหวัดจันทบุรี จังหวัดตราดและประเทศกัมพูชาทั้งยังส่งเสริมการท่องเที่ยว มีนักท่องเที่ยวทั้งชาวไทยและชาวต่างประเทศจะเข้ามามากขึ้นจึงเล็งเห็นถึงความสําคัญในการก่อสร้างอาคารรองรับผู้ป่วยอุบัติเหตุ และผู้ป่วยนอก ให้ได้รับการบริการที่สะดวก เพื่อทดแทนอาคารผู้ป่วยนอกและอุบัติเหตุที่มีสภาพแออัดที่ใช้งานอยู่ในปัจจุบัน
สําหรับอาคารอุบัติเหตุ ผู้ป่วยนอกและผู้ป่วยหนัก มีทั้งหมด6 ชั้น ภายในอาคารประกอบด้วย ชั้น 1 ศูนย์อุบัติเหตุและฉุกเฉิน ห้องตรวจโรคผู้ป่วยนอก ห้องผู้ป่วยหนัก ห้องบัตรเวชระเบียน ห้องจ่ายยา ชั้น 2 ห้องตรวจโรคเฉพาะทาง ตรวจหู ตา คอ จมูก นรีเวช กุมารเวช อายุรกรรม ชั้น 3 ห้องทันตกรรม คลินิกการแพทย์แผนไทย ชั้น 4 สํานักงานพัฒนาระบบบริการ ศูนย์คอมพิวเตอร์ ชั้น 5 สํานักงานด้านอํานวยการ งานบริหารทั่วไป ชั้น 6 ห้องประชุมใหญ่ และห้องประชุมการประชุมทางไกล ได้รับงบประมาณสนับสนุนจํานวน 137,500,000 บาท ระยะเวลาก่อสร้าง 2 ปี จะแล้วเสร็จในปี 2566
ทั้งนี้ โรงพยาบาลแกลงเป็นโรงพยาบาลทั่วไปขนาดเล็ก200 เตียง ในปี 2563 มีผู้รับบริการเป็นผู้ป่วยนอกเฉลี่ยวันละ 708 ราย ผู้ป่วยในเฉลี่ยวันละ 135 ราย เฉพาะแผนกฉุกเฉิน-อุบัติเหตุ เฉลี่ยวันละ 104 ราย เข้ารับบริการทั้งปี 29,873 ราย โรคที่พบส่วนใหญ่ โรคความดันโลหิตสูง โรคเบาหวาน โรคไตเรื้อรัง และโรคหลอดเลือดสมอง
******************************7 มีนาคม 2564
*************************************
รัฐบาลไทย-ข่าวทำเนียบรัฐบาล-ปรับเกณฑ์ค่ารักษาข้าราชการติดเชื้อ HIV - ไตวายเรื้อรัง
วันจันทร์ที่ 15 มีนาคม 2564
ปรับเกณฑ์ค่ารักษาข้าราชการติดเชื้อ HIV - ไตวายเรื้อรัง
...
แจ้งข่าวบอกกล่าว... สําหรับผู้มีสิทธิเบิกจ่ายค่ารักษาพยาบาล (สวัสดิการรักษาพยาบาลข้าราชการ) กรมบัญชีกลาง ได้ปรับปรุงหลักเกณฑ์และอัตราค่ารักษาพยาบาล กรณีผู้มีสิทธิหรือบุคคลในครอบครัว ซึ่งได้รับการวินิจฉัยจากแพทย์ว่าเป็นผู้ป่วยโรคไตวายเรื้อรังที่เป็นผู้ติดเชื้อเอชไอวีและมีความจําเป็นต้องล้างไต ให้มีสิทธิได้รับค่าฟอกเลือดด้วยเครื่องไตเทียมที่สถานพยาบาลของรัฐและเอกชน จากเดิมครั้งละไม่เกิน 2,000 บาท ปรับเพิ่มเป็นครั้งละไม่เกิน 4,000 บาท
.
การปรับอัตราค่ารักษานี้ เพื่อบรรเทาภาระค่าใช้จ่ายให้แก่ผู้มีสิทธิและบุคคลในครอบครัว ให้สามารถเข้าถึงบริการสาธารณสุขได้อย่างทั่วถึง มีคุณภาพชีวิตที่ดีขึ้น สอดคล้องกับสิทธิของสํานักงานหลักประกันสุขภาพแห่งชาติ ที่ได้ปรับอัตราการจ่ายเงินชดเชยค่าบริการฟอกเลือดด้วยเครื่องไตเทียมให้ผู้ป่วยสามารถเข้าถึงได้มากขึ้นไปก่อนหน้านี้แล้ว
.
หลักเกณฑ์ดังกล่าว จะเริ่มมีผลตั้งแต่วันที่ 15 มี.ค. 64 เป็นต้นไป โดยผู้มีสิทธิและบุคคลในครอบครัวที่ต้องการเข้ารับการรักษา สามารถตรวจสอบการให้บริการกับสถานพยาบาลเอกชนได้จากแอพพลิเคชัน “CGD.iHealthCare” เลือกเมนูสถานพยาบาลที่เข้าร่วม เลือกกลุ่มเฉพาะโรค (ฟอกไต) และใส่จังหวัดหรือชื่อสถานพยาบาลที่ต้องการค้นหา หรือติดต่อสอบถามที่ Call Center กรมบัญชีกลาง 0 2270 6400
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-มาแน่! “SME คนละครึ่ง” กลางปีนี้...หนุนช่วยผู้ประกอบการรายย่อย
วันอังคารที่ 9 มีนาคม 2564
มาแน่! “SME คนละครึ่ง” กลางปีนี้...หนุนช่วยผู้ประกอบการรายย่อย
...
ข่าวดีสําหรับชาว SME รัฐบาลเตรียมโครงการดี ๆ ภายใต้ชื่อว่า “SME คนละครึ่ง” ซึ่งเป็นมาตรการช่วยเหลือผู้ประกอบการรายย่อย ลักษณะร่วมกันจ่ายกับ SME (Co-payment) มีสัดส่วนตั้งแต่ร้อยละ 50 - 80 ซึ่งจะช่วยลดภาระค่าบริการทางธุรกิจ และเพิ่มความสามารถทางการแข่งขันได้
.
สําหรับค่าใช้จ่ายที่ชาว SME จะสามารถขอรับการสนับสนุน ได้แก่
- ค่าใช้จ่ายในการอบรมพัฒนาความรู้ด้านธุรกิจ
- ค่าใช้จ่ายในการทดสอบและรับรองมาตรฐาน
- ค่าใช้จ่ายในการพัฒนาต้นแบบผลิตภัณฑ์
- การพัฒนาผลิตภัณฑ์
- การทดลองผลิตระดับอุตสาหกรรมและการออกแบบ
- ค่าใช้จ่ายในการขยายโอกาสทางการตลาด
- ค่าใช้จ่ายในการรับถ่ายทอดเทคโนโลยี การวิจัยและพัฒนา
- รวมทั้งค่าตอบแทน เช่น ค่าที่ปรึกษา ค่าผู้เชี่ยวชาญ ค่าวินิจฉัย เป็นต้น
.
สําหรับคุณสมบัติของ SME ที่จะเข้าร่วมโครงการต้องเป็นธุรกิจที่ได้ยื่นชําระภาษี และขึ้นทะเบียนสมาชิกกับ สสว. แล้ว คาดว่าจะเริ่มเปิดตัวโครงการ SMEs’ Co-payment ในกลางปีนี้
.
ชาว SME ท่านสนใจ หรือต้องการข้อมูลเพิ่มเติมสามารถโทรได้ที่
สายด่วน สสว. 1301 หรือ ศูนย์ให้บริการ SME ครบวงจร https://oss.sme.go.th/oss/Oss_Branch.aspx
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ความคืบหน้าโครงการเราชนะและการขอความร่วมมือแจ้งเบาะแสการกระทำผิดเงื่อนไขของโครงการเราชนะ
วันอังคารที่ 2 มีนาคม 2564
ความคืบหน้าโครงการเราชนะและการขอความร่วมมือแจ้งเบาะแสการกระทําผิดเงื่อนไขของโครงการเราชนะ
ความคืบหน้าการแก้ไขปัญหาผู้ประกอบการร้านค้าและผู้ให้บริการที่ใช้จ่ายวงเงินสิทธิ์ผิดวัตถุประสงค์โครงการเราชนะ กระทรวงการคลังได้ประสานขอความร่วมมือหน่วยงานอื่นๆ ที่เกี่ยวข้องในการดําเนินการทางกฎหมายที่กระทําผิดเงื่อนไขโครงการฯ ดังกล่าวแล้ว
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ความคืบหน้าการแก้ไขปัญหาผู้ประกอบการร้านค้าและผู้ให้บริการที่ใช้จ่ายวงเงินสิทธิ์ผิดวัตถุประสงค์โครงการเราชนะ (โครงการฯ) เช่น การรับแลกวงเงินสิทธิ์เป็นเงินสด การขึ้นราคาสินค้าอย่างไม่เป็นธรรม เป็นต้น กระทรวงการคลังได้ประสานขอความร่วมมือกระทรวงพาณิชย์ สํานักงานตํารวจแห่งชาติ และหน่วยงานอื่นๆ ที่เกี่ยวข้องในการดําเนินการทางกฎหมายกับผู้ประกอบการร้านค้าและผู้ให้บริการที่กระทําผิดเงื่อนไขโครงการฯ ดังกล่าวแล้ว และอยู่ระหว่างตรวจสอบ ติดตาม ร้านค้าและผู้ให้บริการตามที่ได้รับแจ้งเบาะแส โดยหากพบว่ามีการกระทําผิดเงื่อนไขจริง จะระงับการใช้เครื่องรูดบัตรอิเล็กทรอนิกส์ (เครื่อง EDC) หรือแอปพลิเคชัน “ถุงเงิน” ของร้านค้าและผู้ให้บริการ ตลอดจนระงับการจ่ายเงินให้กับร้านค้าและผู้ให้บริการทันที รวมทั้งดําเนินการตามกฎหมายต่อไป สําหรับประชาชนที่พบเห็นพฤติกรรมที่ไม่เป็นไปตามเงื่อนไขของโครงการสามารถแจ้งเบาะแสรวมถึงส่งหลักฐานการกระทําผิดเงื่อนไขโครงการเราชนะทางไปรษณีย์มาได้ที่สํานักงานเศรษฐกิจการคลัง กระทรวงการคลัง ถนนพระรามที่ 6 แขวงพญาไท เขตพญาไท กรุงเทพฯ 10400 หรือทางไปรษณีย์อิเล็กทรอนิกส์ (e-Mail Account) wewin@fpo.go.th
ความคืบหน้าของโครงการฯ ณ วันที่ 2 มีนาคม 2564 มีดังนี้ 1) ประชาชนกลุ่มผู้ที่ต้องการความช่วยเหลือเป็นพิเศษได้ลงทะเบียนเข้าร่วมโครงการฯ ตั้งแต่วันที่ 15 กุมภาพันธ์ 2564 จนถึงปัจจุบันแล้ว จํานวน 1.9 ล้านคน 2) ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 33,084.5 ล้านบาท และ 3) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯ แล้ว มีจํานวนมากกว่า 16.2 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จํานวน 35,939.2 ล้านบาท รวมมีผู้ใช้สิทธิ์โครงการฯ ทั้งสิ้นจํานวน 29.9 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 69,023.7 ล้านบาท ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการฯ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯ จํานวนทั้งสิ้นมากกว่า 1.1 ล้านกิจการ โดยจังหวัดที่มีผู้ประกอบการร้านค้าและผู้ให้บริการลงทะเบียนเข้าร่วมสูงสุด 5 ลําดับ ได้แก่ กรุงเทพมหานครและปริมณฑล ชลบุรี เชียงใหม่ นครศรีธรรมราช และสงขลา
สํานักงานเศรษฐกิจการคลัง โทร. 0 2273 9020 ต่อ 3250 3423 3424 3425 3427 3429 3430 3431 และ 3444 (เฉพาะวันและเวลาราชการ)
Call Center ธนาคารกรุงไทย จํากัด (มหาชน) โทร. 0 2111 1122
รัฐบาลไทย-ข่าวทำเนียบรัฐบาล-การประกาศผลการคัดกรองคุณสมบัติสำหรับประชาชนกลุ่มผู้ที่ต้องการความช่วยเหลือเป็นพิเศษ
วันจันทร์ที่ 15 มีนาคม 2564
การประกาศผลการคัดกรองคุณสมบัติสําหรับประชาชนกลุ่มผู้ที่ต้องการความช่วยเหลือเป็นพิเศษ
ความคืบหน้าการคัดกรองคุณสมบัติสําหรับประชาชนกลุ่มผู้ที่ต้องการความช่วยเหลือเป็นพิเศษที่ลงทะเบียนเข้าร่วมโครงการเราชนะ ระหว่าง 22 ก.พ. – 5 มี.ค.2564 สามารถตรวจสอบสถานะการคัดกรองคุณสมบัติได้ทางเว็บไซต์ www.เราชนะ.com ได้ตั้งแต่วันนี้เป็นต้นไป
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการคัดกรองคุณสมบัติสําหรับประชาชนกลุ่มผู้ที่ต้องการความช่วยเหลือเป็นพิเศษที่ลงทะเบียนเข้าร่วมโครงการเราชนะ (โครงการฯ) ระหว่างวันที่ 22 กุมภาพันธ์ – 5 มีนาคม 2564 ว่า ประชาชนกลุ่มดังกล่าวสามารถตรวจสอบสถานะการคัดกรองคุณสมบัติได้ทางเว็บไซต์ www.เราชนะ.com ได้ตั้งแต่วันนี้เป็นต้นไป โดยผู้ที่ผ่านการคัดกรองคุณสมบัติจะได้รับวงเงินสิทธิ์ครั้งแรก จํานวน 6,000 บาท ในวันที่ 19 มีนาคม 2564 และสามารถใช้จ่ายวงเงินสิทธิ์ดังกล่าวผ่านบัตรประจําตัวประชาชนแบบอเนกประสงค์ (Smart Card) ได้ที่ผู้ประกอบการร้านค้าและผู้ให้บริการที่เข้าร่วมโครงการฯ
โฆษกกระทรวงการคลังเน้นย้ําว่า สําหรับผู้ประกอบการร้านค้าและผู้ให้บริการที่สนใจเข้าร่วมโครงการฯ สามารถสมัครเข้าร่วมโครงการฯ ได้ตั้งแต่วันนี้จนถึง 31 มีนาคม 2564 โดยสามารถศึกษารายละเอียดเพิ่มเติมได้ทางเว็บไซต์ www.เราชนะ.com หรือติดต่อสาขาของธนาคารกรุงไทย จํากัด (มหาชน)
นอกจากนี้ โฆษกกระทรวงการคลังได้แถลงเพิ่มเติมถึงความคืบหน้าของโครงการฯ ณ วันที่ 15 มีนาคม 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 49,451 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯ แล้ว จํานวน 16.6 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จํานวน 66,804 ล้านบาทและ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จํานวน 0.5 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จํานวน 2,049 ล้านบาท ทําให้มีผู้ได้รับสิทธิ์ในโครงการฯ แล้ว รวมทั้งสิ้นจํานวน 30.8 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 118,304 ล้านบาท ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการฯ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯ จํานวนทั้งสิ้นมากกว่า 1.2 ล้านกิจการ
สํานักงานเศรษฐกิจการคลัง
โทร. 0 2273 9020 ต่อ 3250 3423 3424 3425 3427 3429 3430 3431 และ 3444 (เฉพาะวันและเวลาราชการ)
Call Center ธนาคารกรุงไทย จํากัด (มหาชน)
โทร. 0 2111 1122
รัฐบาลไทย-ข่าวทำเนียบรัฐบาล-ทอดผ้าป่าช่วยช้างไทย
วันเสาร์ที่ 13 มีนาคม 2564
ทอดผ้าป่าช่วยช้างไทย
กระทรวงเกษตรฯ จัดพิธีทอดผ้าป่าช่วยช้างไทย เนื่องในวันช้างไทย 13 มีนาคม เพื่อนํารายได้ช่วยเหลือช้างทั่วประเทศ
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์เปิดเผยภายหลังพิธีทอดผ้าป่าช่วยช้างไทยเนื่องในวันช้างไทยโดยมีคุณหญิงแจ่มใสศิลปอาชาและนางสาวกัญจนาศิลปอาชาเป็นประธานณบ้านช.ช้างชรา(Elephants World)ต.วังดงอ.เมืองจ.กาญจนบุรีว่าเมื่อวันที่26พฤษภาคมพ.ศ. 2541คณะรัฐมนตรีได้มีมติเห็นชอบให้วันที่13มีนาคมของทุกปีเป็นวันช้างไทยเพื่อให้คนไทยหันมาสนใจช้างรักช้างหวงแหนช้างตลอดจนให้ความสําคัญต่อการให้ความช่วยเหลืออนุรักษ์ช้างมากขึ้น
สําหรับจังหวัดกาญจนบุรีมีปางช้างจํานวน13แห่งมีช้างที่อยู่ในความดูแลมากกว่า200เชือกแต่ด้วยสถานการณ์โควิด-19นักท่องเที่ยวลดน้อยลงทําให้ปางช้างเกิดผลกระทบเป็นอย่างมากเนื่องจากขาดแคลนรายได้ขาดแคลนอาหารสัตว์กระทรวงเกษตรและสหกรณ์โดยกรมปศุสัตว์จึงได้จัดงานทอดผ้าป่าช่วยช้างไทยขึ้นโดยเงินที่ได้รับในวันนี้จะนําไปช่วยเหลือช้างทั่วประเทศ
นอกจากนี้กรมปศุสัตว์ยังได้จัดเตรียมพืชอาหารช้างอาหารเสริมและเวชภัณฑ์เพื่อดูแลและเข้าช่วยเหลือช้างที่อยู่ในความดูแลทั้งหมดอีกทั้งยังปรับปรุงการเลี้ยงช้างให้ถูกต้องเหมาะสมเป็นไปตามหลักสวัสดิภาพสัตว์แก้ไขปัญหาการทารุณกรรมช้างตลอดจนมุ่งยกระดับมาตรฐานปางช้างไทยด้วย
ทั้งนี้บ้านช.ช้างชรา(Elephants World)ต.วังดงอ.เมืองจ.กาญจนบุรีมีเนื้อที่130ไร่เริ่มก่อตั้งเมื่อเดือนพฤษภาคม2551เนื่องจากได้เล็งเห็นสภาพปัญหาของช้างเลี้ยงที่เกิดขึ้นทั้งปัญหาช้างบาดเจ็บช้างชราที่ประสบปัญหาในการดูแลสุขภาพช้างเร่ร่อนซึ่งเป็นช้างด้อยโอกาสที่ไม่สามารถทํางานได้จึงได้ดําเนินการจัดทําเป็นสถานที่ท่องเที่ยวเชิงอนุรักษ์ที่เลี้ยงดูช้างชราเพื่อให้ช้างไทยมีชีวิตความเป็นอยู่ที่ดีขึ้นปัจจุบันบ้านช.ช้างชรามีช้างอยู่ในความดูแลทั้งหมด11เชือก
รัฐบาลไทย-ข่าวทำเนียบรัฐบาล-อธิบดีกรมราชทัณฑ์ แจงปล่อยตัวพักโทษนายสรยุทธฯ กรมราชทัณฑ์มีระเบียบ หลักเกณฑ์ในการดำเนินการที่ชัดเจนในทุกโครงการฯ
วันจันทร์ที่ 15 มีนาคม 2564
อธิบดีกรมราชทัณฑ์ แจงปล่อยตัวพักโทษนายสรยุทธฯ กรมราชทัณฑ์มีระเบียบ หลักเกณฑ์ในการดําเนินการที่ชัดเจนในทุกโครงการฯ
อธิบดีกรมราชทัณฑ์ แจงปล่อยตัวพักโทษนายสรยุทธฯ กรมราชทัณฑ์มีระเบียบ หลักเกณฑ์ในการดําเนินการที่ชัดเจนในทุกโครงการฯ  โดยมีนักโทษเด็ดขาดที่ได้รับการปล่อยตัวพักการลงโทษในโครงการเดียวกันนี้แล้วกว่า 13,000 ราย
วันนี้ (15 มี.ค.64) นายอายุตม์ สินธพพันธุ์ อธิบดีกรมราชทัณฑ์ ชี้แจงกรณีมีการวิจารณ์การปล่อยตัวพักโทษนายสรยุทธ สุทัศนะจินดา เป็นการปฏิบัติสองมาตรฐาน หรือได้รับสิทธิพิเศษหรือไม่ว่า การพักการลงโทษกรณีมีเหตุพิเศษของนายสรยุทธฯ นั้น ได้รับประโยชน์ดังกล่าวจากการทําหน้าที่ผลิตสื่อ “เรื่องเล่าชาวเรือนจํา”และ“กําลังใจสู่ชาวเรือนจํา” ซึ่งการพักการลงโทษกรณีมีเหตุพิเศษ โครงการพักการลงโทษนักโทษเด็ดขาดที่มีโทษระยะสั้นที่นายสรุยุทธฯ ได้รับ เป็นโครงการสําหรับนักโทษเด็ดขาดชั้นกลางขึ้นไป จําคุกครั้งแรกที่ได้รับโทษมาแล้ว ไม่น้อยกว่า 1 ใน 3 ของกําหนดโทษ และเหลือโทษที่ต้องได้รับต่อไปอีกไม่เกิน 5 ปี โดยนอกจากกรณีนายสรยุทธฯ ยังมีนักโทษเด็ดขาดที่ได้รับการปล่อยตัวพักการลงโทษในโครงการเดียวกันนี้แล้วกว่า 13,000 ราย ยืนยันการพิจารณาเพื่อพักการลงโทษในทุกโครงการฯ กรมราชทัณฑ์มีระเบียบและหลักเกณฑ์ในการดําเนินการที่ชัดเจน และต้องผ่านการพิจารณาจากคณะอนุกรรมการเพื่อพิจารณาวินิจฉัยการพักการลงโทษ อันประกอบด้วย รองปลัดกระทรวงยุติธรรม เป็นประธานคณะ อนุกรรมการฯ และผู้แทนจากหน่วยงานต่างๆ รวม 19 ท่าน นอกจากนั้น จะต้องได้รับการอนุมัติจากรัฐมนตรีว่าการกระทรวงยุติธรรมอีกชั้นหนึ่ง จึงจะถือว่าได้รับการพักการลงโทษ
--------------------
รัฐบาลไทย-ข่าวทำเนียบรัฐบาล-นายกรัฐมนตรียืนยันเคารพกติกาของพรรคการเมืองในการคัดสรรตำแหน่งรัฐมนตรีที่ว่าง
วันพุธที่ 3 มีนาคม 2564
นายกรัฐมนตรียืนยันเคารพกติกาของพรรคการเมืองในการคัดสรรตําแหน่งรัฐมนตรีที่ว่าง
นายกรัฐมนตรียืนยันเคารพกติกาของพรรคการเมืองในการคัดสรรตําแหน่งรัฐมนตรีที่ว่าง
วันนี้ (3 มีนาคม 2564) เวลา 11.00 น. ณ บริเวณทางเชื่อมตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมให้สัมภาษณ์กรณีการคัดสรรรัฐมนตรีในตําแหน่งที่ว่างลงว่า ตนเคารพกติกาของพรรคการเมือง และนายกรัฐมนตรีมีหน้าที่คัดสรรคนที่ถูกเสนอเข้ามาบรรจุเป็นรัฐมนตรีทดแทนตําแหน่งที่ว่างลง ซึ่งไม่มีปัญหาใด ๆ ขอให้ติดตามการตัดสินใจในตอนท้าย พร้อมชี้แจงการพัฒนาระบบการขนส่งมวลชนระบบราง ทุกสายอยู่ในกระบวนการที่จะแก้ไขปัญหาที่เกิดขึ้นมาโดยคณะทํางานต่างๆ เป็นความรับผิดชอบของแต่ละหน่วยงาน หากมีการฟ้องร้องก็ต้องหาวิธีการแก้ปัญหา ทุกอย่างต้องร่วมมือกันหาทางแก้ปัญหา เพื่อไม่ให้เกิดผลกระทบทางด้านกฎหมายต่างๆ
.................................
รัฐบาลไทย-ข่าวทำเนียบรัฐบาล-นายกฯ ส่งเสริมการเปิดเผยข้อมูลที่เป็นประโยชน์แก่ประชาชน ย้ำรัฐบาลพร้อมยกระดับการทำงานให้ทันสมัย เปิดเผย เชื่อมโยง และโปร่งใส
วันเสาร์ที่ 6 มีนาคม 2564
นายกฯ ส่งเสริมการเปิดเผยข้อมูลที่เป็นประโยชน์แก่ประชาชน ย้ํารัฐบาลพร้อมยกระดับการทํางานให้ทันสมัย เปิดเผย เชื่อมโยง และโปร่งใส
นายกฯ ส่งเสริมการเปิดเผยข้อมูลที่เป็นประโยชน์แก่ประชาชน ย้ํารัฐบาลพร้อมยกระดับการทํางานให้ทันสมัย เปิดเผย เชื่อมโยง และโปร่งใส
วันนี้ (6 มีนาคม 2564) เวลา 10.15 น. ณ ห้องประชุม เดอะ โซไซตี้ อาคารเกสร ทาวเวอร์ กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวปาฐกถาและมอบนโยบายในงานวันข้อมูลเปิดนานาชาติ ประจําปี พ.ศ. 2564 (International Open Data Day 2021) ผ่านวีดิทัศน์ ซึ่งนายอนุชา บูรพชัยศรี โฆษกประจําสํานักนายกรัฐมนตรี ได้สรุปสาระสําคัญ ดังนี้
นายกรัฐมนตรีกล่าวยินดีที่ได้เป็นส่วนหนึ่งของงานวันข้อมูลเปิดนานาชาติ ซึ่งถือเป็นโอกาสในการสร้างความตระหนักรู้และส่งเสริมให้รัฐบาลทั่วโลกเปิดเผยข้อมูลภาครัฐสู่ภาคเอกชนและภาคประชาชน เพื่อนําข้อมูลไปใช้ประโยชน์และพัฒนาต่อยอดอย่างกว้างขวางและเท่าเทียม โดยการเปิดเผยข้อมูลภาครัฐ นอกจากจะช่วยส่งเสริมธุรกิจของภาคเอกชนแล้ว ยังเป็นหัวใจสําคัญในการสร้างความโปร่งใสของภาครัฐ ส่งเสริมหลักธรรมาภิบาลและกระตุ้นให้ภาครัฐพัฒนาประสิทธิภาพในกระบวนงานเปิดเผยข้อมูลอย่างสม่ําเสมอ ปัจจุบันประเทศไทยมีการเปิดเผยข้อมูลผ่านศูนย์กลางข้อมูลเปิดภาครัฐ หรือ data.go.th โดยเป็นการบูรณาการข้อมูลภาครัฐเข้าด้วยกัน เพื่อเพิ่มประสิทธิภาพและอํานวยความสะดวกในการให้บริการและการเข้าถึงของประชาชน
นอกจากนี้ นายกรัฐมนตรีกล่าวถึงการใช้ประโยชน์จากข้อมูลเปิดเพื่อบริหารจัดการสถานการณ์การแพร่ระบาดของไวรัสโควิด-19 โดยนําข้อมูลเปิดเรื่องการติดเชื้อและพื้นที่เสี่ยงมาประสานงานร่วมกันระหว่างหน่วยงานที่เกี่ยวข้องจากทุกภาคส่วน ซึ่งทําให้การบริหารจัดการด้านการควบคุมโรคของไทยเป็นที่ยอมรับในระดับนานาชาติ นอกจากนี้ ยังมีการนําข้อมูลนี้ ไปต่อยอดการใช้งานในรูปแบบแอปพลิเคชัน ซึ่งนับว่าเป็นการส่งเสริมความคิดสร้างสรรค์ สร้างมูลค่าเพิ่ม และบูรณาการการใช้งานจากข้อมูลเปิด
ในตอนท้าย นายกรัฐมนตรีขอบคุณหน่วยงานที่เกี่ยวข้องที่ร่วมมือกันจนประสบความสําเร็จในการบูรณาการและเปิดเผยข้อมูลพิกัดตําแหน่งอุบัติเหตุ เพื่อส่งเสริมให้เกิดการระมัดระวังและลดปริมาณอุบัติเหตุบนท้องถนน พร้อมขอให้ส่วนราชการภาครัฐร่วมกันผลักดันและส่งเสริมให้มีการเปิดเผยข้อมูลที่เป็นประโยชน์แก่ประชาชนมากขึ้น เพื่อเป็นส่วนหนึ่งในการยกระดับการทํางานภาครัฐให้มีความทันสมัย เปิดเผย เชื่อมโยง และโปร่งใส ตลอดจนสร้างการมีส่วนร่วมจากภาคประชาชน ซึ่งจะเป็นประโยชน์ต่อประชาชนและประเทศชาติอย่างยั่งยืน
********************************
รัฐบาลไทย-ข่าวทำเนียบรัฐบาล-ก.แรงงาน ร่วมกล้วยน้ำไท ทัวร์ทั่วไทย แจกทุนฝึกอบรม
วันเสาร์ที่ 20 มีนาคม 2564
ก.แรงงาน ร่วมกล้วยน้ําไท ทัวร์ทั่วไทย แจกทุนฝึกอบรม
รมช.แรงงาน เผย กรมพัฒนาฝีมือแรงงาน ร่วมโรงพยาบาลกล้วยน้ําไทย เดินสายเชิญชวนเยาวชนผู้สนใจ เข้าฝึกอบรม การดูแลผู้สูงอายุ พร้อมสนับสนุนทุนฝึกอบรมกว่า 360 ทุน
วันที่ 20 มีนาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า กรมพัฒนาฝีมือแรงงาน (กพร.) กระทรวงแรงงาน ลงนามบันทึกข้อตกลงความร่วมมือว่าด้วยการพัฒนาฝีมือแรงงาน สาขาการดูแลผู้สูงอายุ กับกลุ่มบริษัทในเครือโรงพยาบาลกล้วยน้ําไทและกล้วยน้ําไทมูลนิธิ เมื่อกลางเดือนตุลาคม 2563 โดยโรงพยาบาลกล้วยน้ําไทและกล้วยน้ําไทมูลนิธิ มุ่งหวังที่จะช่วยเหลือเยาวชนที่ขาดโอกาสศึกษาต่อ ไม่มีทุนทรัพย์ แต่ต้องการหาความรู้เพื่อไปประกอบอาชีพ ให้มีรายได้ดูแลครอบครัว จึงร่วมกับ กพร. ซึ่งเป็นหน่วยงานที่มีภารกิจหลักในการพัฒนาทักษะให้แก่กําลังแรงงานของประเทศ เพื่อเสริมสร้างโอกาสในการจ้างงาน
รมช.แรงงาน กล่าวต่อว่า การลงพื้นที่ตรวจเยี่ยมการดําเนินงานของหน่วยงานในสังกัด กพร. การให้กําลังใจผู้เข้าฝึกอบรม ทั้งแรงงานในระบบ แรงงานนอกระบบ และกลุ่มเปราะบาง รวมถึงการลงพื้นที่จังหวัดที่รับมอบหมายจากรัฐบาลตามโครงการขับเคลื่อนไทยไปด้วยกันนั้น มีโอกาสนําคณะทีมงานของโรงพยาบาลกล้วยน้ําไท ลงพื้นที่เพื่อให้ความรู้เกี่ยวกับการดูแลสุขภาพ การปฐมพยาบาลเบื้องต้น พร้อมรับสมัครผู้สนใจเข้าอบรม ในหลักสูตรการดูแลผู้สูงอายุด้วย จังหวัดที่โรงพยาบาลกล้วยน้ําไทมีโอกาสไปพบปะกับน้องๆ เยาวชน ผู้ปกครอง และอาสาสมัครแรงงาน เพื่อเผยแพร่ต่อไปยังคนในชุมชน ได้แก่ จังหวัดสุพรรณบุรี สํานักงานพัฒนาฝีมือแรงงานน่าน และสถาบันพัฒนาฝีมือแรงาน 4 ราชบุรี ผลตอบรับจากการเผยแพร่ข้อมูลใน 3 จังหวัดนี้ มีผู้สนใจสมัครเข้าอบรมจํานวน 17 คน คาดว่าจะเริ่มฝึกอบรมประมาณเดือนพฤษภาคม 2564 นอกจากนี้ ยังมีเยาวชนที่รอปรึกษากับผู้ปกครองเพื่อตัดสินใจอีกครั้ง โดยโรงพยาบาลกล้วยน้ําไทจะมอบทุนให้แก่ผู้รับการฝึกอบรม เป็นค่าใช้จ่ายในการฝึกอบรมตลอดหลักสูตร ทุนละ 95,000 บาท ประกอบด้วย ค่าธรรมเนียมแรกเข้า ค่าธรรมเนียมฝึกอบรมภาษาอังกฤษ ค่าอุปกรณ์และเอกสารฝึกอบรม ค่าเครื่องแต่งกาย ค่าที่พัก และค่าอาหาร 3 มื้อ
ปัจจุบัน ยังรับสมัครผู้สนใจเข้าอบรมอย่างต่อเนื่อง ผู้สมัครต้องเป็นเพศหญิง อายุ 18 – 35 ปี จบการศึกษาไม่ต่ํากว่าระดับมัธยมต้น (ม.3) มีสุขภาพแข็งแรง ไม่เป็นโรคที่เป็นอุปสรรคต่อการฝึกอบรมและการทํางาน มีน้ําหนักไม่น้อยกว่า 40 กิโลกรัม และส่วนสูงไม่น้อยกว่า 150 เซนติเมตร ทั้งนี้ ผู้ผ่านการฝึกอบรมจะได้รับการบรรจุเข้าทํางานกับกลุ่มบริษัทในเครือ รพ.กล้วยน้ําไท และได้รับค่าตอบแทนประมาณ 15,000 บาทต่อเดือน ผู้ที่สนใจสามารถสอบถามข้อมูลเพิ่มเติมได้ที่เฟสบุคแฟนเพจโรงเรียนฝึกพนักงานโรงพยาบาลกล้วยน้ําไท หรือ สถาบันพัฒนาฝีมือแรงงาน (สพร.) สํานักงานพัฒนาฝีมือแรงงาน (สนพ.) ทุกแห่งทั่วประเทศ สายด่วนกระทรวงแรงงาน 1506 กด 4 หรือกองสื่อสารองค์กร กรมพัฒนาฝีมือแรงงาน 0 2245 4035 และ โรงพยาบาลกล้วยน้ําไท 089 203 8395
รัฐบาลไทย-ข่าวทำเนียบรัฐบาล- รมว.วราวุธ ร่วมก้าวปันสุข วิ่งปันบ้าน หารายได้ให้ผู้ยากไร้ จ.มุกดาหาร
วันอาทิตย์ที่ 21 มีนาคม 2564
รมว.วราวุธ ร่วมก้าวปันสุข วิ่งปันบ้าน หารายได้ให้ผู้ยากไร้ จ.มุกดาหาร
รมว.วราวุธ ร่วมก้าวปันสุข วิ่งปันบ้าน หารายได้ให้ผู้ยากไร้ จ.มุกดาหาร
รมว.วราวุธ ร่วมก้าวปันสุข วิ่งปันบ้าน หารายได้ให้ผู้ยากไร้ จ.มุกดาหาร
วันที่ 21 มีนาคม 2564 เวลา 06.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานเปิดกิจกรรม "โครงการก้าวปันสุข วิ่งปันบ้าน จังหวัดมุกดาหาร ประจําปี 2564" พร้อมให้สัญญาณปล่อยตัวผู้เข้าร่วมกิจกรรมฯ ประเภท Mini marathon และ Fun run โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม คณะผู้บริหารทส. และนักวิ่งเข้าร่วมกว่า 2,000 คน ณ ศาลากลางจังหวัดมุกดาหาร
นายวราวุธ ศิลปอาชา ได้กล่าวขอบคุณทุกฝ่ายที่ได้จัดกิจกรรมดีๆ เพื่อสังคม ซึ่งได้ทั้งบุญ สุขภาพ และความสามัคคีร่วมกัน พร้อมแสดงความเป็นห่วงนักวิ่งและผู้เข้าร่วมกิจกรรมทุกท่าน ให้วิ่งเข้าสู่เส้นชัยด้วยความปลอดภัย ป้องกันตนเองตามมาตรการป้องกันการแพร่ระบาดของโรคโควิด-19 และรักษากฎระเบียบที่เจ้าหน้าที่ได้จัดไว้
โครงการก้าวปันสุข วิ่งปันบ้าน จังหวัดมุกดาหาร ประจําปี 2564 จัดขึ้นเพื่อจัดหารายได้ไปสร้างบ้านให้กับผู้ยากไร้ในจังหวัดมุกดาหาร รวมถึงกระตุ้นให้เยาวชนและประชาชนหันมาออกกําลังกายเพื่อสุขภาพ โดยแบ่งเป็น 3 ระยะทาง คือ Haft marathon 21 กม. Mini marathon 10 กม. และ Fun run 5 กม. ให้นักวิ่งได้วิ่งไปตามเส้นทางแลนมาร์คที่สําคัญในจังหวัดมุกดาหาร ในโอกาสนี้ กระทรวงทรัพยากรธรรมชาติและสิ่งแวดล้อม ได้ร่วมบริจาคสมทบทุนสร้างบ้านให้กับผู้ยากไร้ จํานวน 300,000 บาท ด้วย
รัฐบาลไทย-ข่าวทำเนียบรัฐบาล-ผู้ช่วยรมว.วธ.ร่วมเป็นเกียรติในงานฉลองครบรอบ ๖๐ ปี ความสัมพันธ์ทางการทูตระหว่างประเทศแคนาดาและประเทศไทย
วันพฤหัสบดีที่ 25 มีนาคม 2564
ผู้ช่วยรมว.วธ.ร่วมเป็นเกียรติในงานฉลองครบรอบ ๖๐ ปี ความสัมพันธ์ทางการทูตระหว่างประเทศแคนาดาและประเทศไทย
ผู้ช่วยรมว.วธ.ร่วมเป็นเกียรติในงานฉลองครบรอบ ๖๐ ปี ความสัมพันธ์ทางการทูตระหว่างประเทศแคนาดาและประเทศไทย
วันที่ ๒๔ มีนาคม ๒๕๖๔ เวลา ๑๘.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม ร่วมเป็นเกียรติในงานฉลองครบรอบ ๖๐ ปี ความสัมพันธ์ทางการทูตระหว่างประเทศแคนาดาและประเทศไทย โดยมีนายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ เป็นประธานฝ่ายไทย และดร.ซาราห์ เทย์เลอร์ (Her Excellency Dr. Sarah Taylor) เอกอัครราชทูตแคนาดาประจําประเทศไทย เป็นประธานฝ่ายแคนาดา ทั้งนี้มี คณะทูตานุทูตประจําประเทศไทย ผู้บริหารกระทรวงวัฒนธรรม ผู้แทนหน่วยงานภาครัฐ ภาคเอกชน และแขกผู้มีเกียรติเข้าร่วมงาน ณ ทําเนียบเอกอัครราชทูต
รัฐบาลไทย-ข่าวทำเนียบรัฐบาล-​นายกรัฐมนตรีเผยในรายการ PM Talk ที่ประชุม ศบค. เตรียมเคาะมาตรการผ่อนคลายช่วงสงกรานต์ พร้อมรับวัคซีนเข็มที่ 2 ในวันที่ 25 พ.ค. 64
วันอังคารที่ 16 มีนาคม 2564
​นายกรัฐมนตรีเผยในรายการ PM Talk ที่ประชุม ศบค. เตรียมเคาะมาตรการผ่อนคลายช่วงสงกรานต์ พร้อมรับวัคซีนเข็มที่ 2 ในวันที่ 25 พ.ค. 64
​นายกรัฐมนตรีเผยในรายการ PM Talk ที่ประชุม ศบค. เตรียมเคาะมาตรการผ่อนคลายช่วงสงกรานต์ พร้อมรับวัคซีนเข็มที่ 2 ในวันที่ 25 พ.ค. 64
วันนี้ (16 มีนาคม 2564) ณ ตึกสันติไมตรี (หลังใน) ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมพูดคุยในรายการ PM Talk ระหว่างช่วงพักรอเพื่อเฝ้าสังเกตอาการเป็นเวลา 30 นาที ภายหลังเข้ารับการฉีดวัคซีนโควิด-19 แอสตราเซเนกา ให้ความมั่นใจภาพรวมการแก้ปัญหาและรับมือกับโรคโควิด-19 รวมถึงการสร้างความเชื่อมั่นในการเดินหน้าประเทศ หลังประชาชนได้รับวัคซีน โดยมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และศาสตราจารย์นายแพทย์ยง ภู่วรวรรณ แพทย์ผู้เชี่ยวชาญเฉพาะด้านไวรัสวิทยาคลินิก ร่วมพูดคุยในครั้งนี้ เพื่อคลายข้อสงสัยต่าง ๆ
ในโอกาสนี้ นายกรัฐมนตรีกล่าวถึงการดําเนินการฉีดวัคซีนโควิด-19 ตั้งแต่วันที่ 28 กุมภาพันธ์ 2564 โดยมีรองนายกรัฐมนตรีและรัฐมนตรีว่าการกระทรวงสาธารณสุขเข้ารับการฉีดวัคซีน Sinovac เป็นเข็มแรก และเดินหน้าแจกจ่ายและทําการฉีดวัคซีนให้กับบุคลากรสาธารณสุขด่านหน้าและกลุ่มเสี่ยงสูง ไปแล้ว 116,520 โดส ใน 13 จังหวัด มีผู้ได้รับการฉีดวัคซีนแล้ว 50,388 คน ทั้งนี้ รัฐบาลจะดําเนินการเร่งจัดหาและกระจายวัคซีนที่มีคุณภาพและปลอดภัยให้กับบุคลากรทางการแพทย์และกลุ่มเสี่ยงต่าง ๆ รวมถึงประชาชนทุกคนโดยเร็วที่สุดตามแผนที่วางไว้ให้ครอบคลุมทั้งประเทศ โดยไม่เสียค่าใช้จ่าย ขณะเดียวกันได้เปิดช่องทางให้ภาคเอกชนได้นําเข้าซึ่งจะต้องผ่านมาตรฐานของสํานักงานคณะกรรมการอาหารและยาก่อน นายกรัฐมนตรียังย้ําว่า ทุกคนต้องไม่ละเลยการป้องกันตัวเอง สวมใส่หน้ากากอนามัย ล้างมือ และเว้นระยะห่าง หากจําเป็นต้องเดินทางไปยังพื้นที่เสี่ยงที่ไม่สามารถหลีกเลี่ยงได้ ปฏิบัติตามมาตรการสาธารณสุขอยู่เสมอ โดยเฉพาะในเทศกาลวันหยุดสงกรานต์ นายกรัฐมนตรียังเผยถึงสถานการณ์ตลาดบางแค หรือ ตลาดสดบางแค ที่ตรวจพบผู้ป่วยติดเชื้อโควิด-19 ซึ่งอยู่ระหว่างการตรวจสอบคัดกรองเพิ่มเติมเพื่อนําไปสู่การรักษาต่อไป
ช่วงหนึ่งในรายการ นายกรัฐมนตรีกล่าวขอบคุณบุคลากรทางการแพทย์ เจ้าหน้าที่ผู้ปฏิบัติงานในทุกพื้นที่ ที่ร่วมกันเสียสละในการทํางานอย่างเต็มที่ พร้อมขอบคุณประชาชนที่ร่วมมือกันอย่างเต็มที่ในการรับมือกับโควิด-19 จนประเทศไทยได้รับการยอมรับอยู่ในอันดับต้น ๆ ของโลกที่สามารถรับมือและควบคุมการแพร่ระบาดได้อย่างดี ขอให้ทุกคนยังให้ความร่วมมือกันต่อไป และอดทนเพื่อให้ได้กลับมาใช้ชีวิตตามปกติ แบบ New Normal พัฒนาเดินหน้าประเทศไทยต่อไป อย่างไรก็ตาม ในวันศุกร์ที่ 19 มีนาคม 2564 ที่ประชุม ศบค. จะมีการพิจารณาผ่อนคลายมาตรการกิจกรรมในช่วงเทศกาลสงกรานต์
ภายหลังเสร็จสิ้นรายการ นายกรัฐมนตรียังเดินออกมาร่วมพูดคุยและให้กําลังใจคณะรัฐมนตรีที่เข้ารับการฉีดวัคซีนโควิด-19 ในวันนี้ โดยนายกรัฐมนตรีมีกําหนดเข้ารับการฉีดวัคซีนแอสตราเซเนกา เข็มที่ 2 ในวันที่ 25 พฤษภาคม 2564 ต่อไป
.................
รัฐบาลไทย-ข่าวทำเนียบรัฐบาล-ศธ.-บมจ.โทรคมนาคมแห่งชาติ ลงนามความร่วมมือโครงการ SMART DIGITAL PRIME
วันพฤหัสบดีที่ 4 มีนาคม 2564
ศธ.-บมจ.โทรคมนาคมแห่งชาติ ลงนามความร่วมมือโครงการ SMART DIGITAL PRIME
พิธีลงนามข้อตกลงความร่วมมือระหว่างกระทรวงศึกษาธิการ ร่วมกับ บริษัท โทรคมนาคมแห่งชาติ จํากัด (มหาชน) (NT) ภายใต้โครงการ “SMART DIGITAL PRIME”
(3 มีนาคม 2564) พิธีลงนามข้อตกลงความร่วมมือระหว่างกระทรวงศึกษาธิการ ร่วมกับ บริษัท โทรคมนาคมแห่งชาติ จํากัด (มหาชน) (NT) ภายใต้โครงการ “SMART DIGITAL PRIME”
โดยนายสุภัทร จําปาทอง ปลัดกระทรวงศึกษาธิการ และนาวาอากาศเอก สมศักดิ์ ขาวสุวรรณ์ รักษาการกรรมการผู้จัดการใหญ่ NT เป็นผู้ลงนามความร่วมมือ ณ ห้องจัดเลี้ยง ชั้น 1 อาคาร 9 NT แจ้งวัฒนะ โดยมีนายวีระ แข็งกสิการ รองปลัดกระทรวงศึกษาธิการ และนายโกเมศ กลั่นสมจิตต์ ผู้อํานวยการสํานักนโยบายและยุทธศาสตร์ สป.ร่วมเป็นสักขีพยานในพิธีลงนาม พร้อมร่วมชมนิทรรศการ Smart Kids Code “เปลี่ยนความรู้...เป็นความรัก”
ปลัด ศธ. กล่าวว่า โครงการความร่วมมือดังกล่าว เพื่อต้องการร่วมกันพัฒนาทักษะความรู้ในด้านการสอนดิจิทัลและเทคโนโลยีแก่ครูผู้สอนและบุคลากรทางการศึกษาให้ได้มาตรฐาน ซึ่งสอดคล้องกับนโยบายของรัฐบาลในการพัฒนาทักษะด้านดิจิทัลและเทคโนโลยีในประเทศไทย รวมทั้งเพื่อให้นักเรียนและผู้ที่สนใจได้มีการพัฒนาทักษะด้านดิจิทัลและเทคโนโลยี ด้วยการอบรมและปฏิบัติจริง ซึ่งจะส่งผลสัมฤทธิ์การเปลี่ยนผ่านประเทศไทยสู่ค่านิยมของสังคมดิจิทัลและเทคโนโลยีในลักษณะ “ร่วมมือพัฒนา และเติบโตไปพร้อมกัน”
สําหรับขอบเขตความร่วมมือ ทั้ง 2 หน่วยงาน จะร่วมมือผลักดันโครงการ Smart Digital Prime เพื่อถ่ายทอดองค์ความรู้ด้านดิจิทัลและเทคโนโลยีให้กับครู นักเรียน บุคลากรทางการศึกษา และผู้ที่สนใจ พร้อมทั้งประสานงานกับองค์กรที่เกี่ยวข้อง เพื่อจัดให้มีกิจกรรมอบรมเชิงปฏิบัติการผ่านออนไลน์ด้วยเนื้อหาที่เหมาะสมตามวัตถุประสงค์ พัฒนานวัตกรรมสื่อการเรียนการสอนในรูปแบบออนไลน์ รวมทั้งพัฒนานวัตกรรมระบบการติดตามผู้เรียนอย่างมีประสิทธิภาพผ่านเว็บไซต์
ปัทมา ประดิษฐ์วงศ์ / สรุป
รัฐบาลไทย-ข่าวทำเนียบรัฐบาล-‘จับกัง1′ ยืนยัน ยื่นมือช่วยลูกจ้างสมุทรปราการดุจคนในครอบครัวให้ได้สิทธิว่างงานจากกองทุนประกันสังคมโดยเร็ว
วันศุกร์ที่ 12 มีนาคม 2564
‘จับกัง1′ ยืนยัน ยื่นมือช่วยลูกจ้างสมุทรปราการดุจคนในครอบครัวให้ได้สิทธิว่างงานจากกองทุนประกันสังคมโดยเร็ว
รัฐมนตรีว่าการกระทรวงแรงงาน ให้กําลังใจลูกจ้างโรงงานผลิตชุดชั้นในสตรี จ.สมุทรปราการ กําชับกรมสวัสดิการและคุ้มครองแรงงาน เร่งรัดติดตามค่าชดเชย สวัสดิการสิทธิประโยชน์ให้พนักงานโดยเร็ว และกําชับสํานักงานประกันสังคมจ่ายเงินทดแทนกรณีว่างงานให้เร็วที่สุด
เมื่อวันที่ 12 มีนาคม 2564 ที่ห้องจัตุมงคล ชั้น 6 อาคารกระทรวงแรงงาน นายสุชาติ ชมกลิ่น รัฐมนตรีว่าการกระทรวงแรงงาน ให้การต้อนรับ นายมานิตย์ พรหมการีย์กุล ประธานสภาองค์การลูกจ้างแรงงานยานยนต์แห่งประเทศไทย ในโอกาสนําลูกจ้างที่ได้รับผลกระทบจาก กรณีบริษัท บริลเลียนท์ อัลไลแอนซ์ ไทย โกลบอล จํากัด ผู้ประกอบกิจการผลิตชุดชั้นในสตรี จ.สมุทรปราการ ถูกเลิกจ้างเนื่องจากปิดกิจการ เข้าพบรัฐมนตรีว่าการกระทรวงแรงงานเร่งรัดติดตามค่าชดเชย สวัสดิการสิทธิประโยชน์ให้พนักงานโดยเร็ว โดยมี นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงาน พร้อมด้วย ผู้บริหารระดับสูงกระทรวงแรงงาน เข้าร่วมในครั้งนี้ด้วย โดยรัฐมนตรีว่าการกระทรวงแรงงาน กล่าวว่า รัฐบาล ภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยพี่น้องผู้ใช้แรงงานเป็นอย่างยิ่ง จึงได้สั่งการให้กระทรวงแรงงานทํางานเชิงรุก เข้าไปติดตามสาเหตุการประกาศหยุดกิจการและเลิกจ้างพนักงาน รวมทั้งเร่งให้ความช่วยเหลือเยียวยาสิทธิประโยชน์ตามกฎหมายโดยด่วน
นายสุชาติ กล่าวว่า ในกรณีนี้ผมได้นําเรียนท่านนายกรัฐมนตรีแล้ว และท่านได้ฝากความห่วงใยและให้กําลังใจมายังพี่น้องแรงงานทุกคน ผมในฐานะรัฐมนตรีว่าการกระทรวงแรงงานก็ได้สั่งการให้สํานักงานประกันสังคมจ่ายเงินทดแทนกรณีว่างงานให้เร็วที่สุด ซึ่งจากการหารือในวันนี้เบื้องต้นจะให้พี่น้องผู้แรงงานได้ยื่นขอรับสิทธิประโยชน์กรณีว่างงานจากกองทุนประกันสังคมก่อน ส่วนกองทุนเงินสงเคราะห์ลูกจ้างได้มอบหมายให้อธิบดีกรมสวัสดิการและคุ้มครองแรงงานได้พิจารณาถึงขั้นตอนตามกฎหมาย ซึ่งกระทรวงแรงงานในยุคนี้เป็นที่พึ่งพิงของพี่น้องผู้ใช้แรงงานจะพยายามช่วยพี่น้องแรงงานให้ได้มากที่สุดเหมือนคนในครอบครัว
รัฐบาลไทย-ข่าวทำเนียบรัฐบาล-รพ.นพรัตนราชธานี เปิดห้องสวนหัวใจ รักษาโรคหัวใจและหลอดเลือด โดยไม่ต้องผ่าตัด รองรับคนกทม.ฝั่งตะวันออกและพื้นที่ใกล้เคียง
วันพฤหัสบดีที่ 25 มีนาคม 2564
รพ.นพรัตนราชธานี เปิดห้องสวนหัวใจ รักษาโรคหัวใจและหลอดเลือด โดยไม่ต้องผ่าตัด รองรับคนกทม.ฝั่งตะวันออกและพื้นที่ใกล้เคียง
รัฐมนตรีช่วยว่าการกระทรวงสาธารณสุข เปิดห้องปฏิบัติการสวนหัวใจและหลอดเลือด ไม่ต้องผ่าตัดใหญ่ ลดอัตราการเสียชีวิต ลดระยะเวลาการนอนในโรงพยาบาล รองรับผู้ป่วยในกทม.ฝั่งตะวันออกและในพื้นที่ใกล้เคียง ที่ โรงพยาบาลนพรัตนราชธานี
วันนี้ (25 มีนาคม 2564) ที่โรงพยาบาลนพรัตนราชธานี กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ นายแพทย์สมบูรณ์ ทศบวร ผู้อํานวยการโรงพยาบาลนพรัตนราชธานี และคณะผู้บริหาร เปิดห้องปฏิบัติการสวนหัวใจและหลอดเลือด เพิ่มศักยภาพในการดูแลรักษาผู้ป่วยโรคหัวใจและหลอดเลือด
ดร.สาธิตกล่าวว่า โรคหัวใจขาดเลือดเฉียบพลันและกล้ามเนื้อหัวใจตายมีแนวโน้มสูงขึ้น และมีอัตราการเสียชีวิตสูงเป็นอันดับหนึ่งของผู้ป่วยหัวใจและหลอดเลือด เป็นภาวะวิกฤตชีวิตที่ต้องได้รับการรักษาอย่างเร่งด่วน เพื่อลดอัตราการเสียชีวิตของผู้ป่วยโรคนี้ในกทม.ฝั่งตะวันออกและในพื้นที่ใกล้เคียง อาทิเขตบางกะปิ สะพานสูงบึงกุ่ม ลาดกระบัง มีนบุรี หนองจอกสวนหลวง ลาดพร้าว บางเขน สายไหม หลักสี่ ดอนเมือง ที่มีรพ.นพรัตนราชธานีรองรับแต่ละปีมีผู้ป่วยโรคกล้ามเนื้อหัวใจขาดเลือดและกล้ามเนื้อหัวใจตายมารับบริการที่ห้องฉุกเฉินถึง400 - 450 รายคิดเป็นร้อยละ 20 ของผู้ป่วยฉุกเฉินทั้งหมด พบอัตราการเสียชีวิตสูงร้อยละ10 เนื่องจากต้องส่งต่อผู้ป่วยไปรักษาต่อในโรงพยาบาลภาครัฐและเอกชนที่มีศักยภาพสูงกว่า จึงได้พัฒนาศักยภาพด้านการสวนหัวใจและหลอดเลือด ซึ่งเป็นวิธีการรักษาโดยไม่ต้องผ่าตัด
“การเปิดให้บริการห้องปฏิบัติการสวนหัวใจและหลอดเลือดโรงพยาบาลนพรัตน์ราชธานีในครั้งนี้จะช่วยให้การวินิจฉัยและรักษาผู้ป่วยในกลุ่มนี้เป็นไปตามมาตรฐาน ด้วยเครื่องมือทางการแพทย์ที่ทันสมัย ได้ผลที่แม่นยํา โดยไม่ต้องผ่าตัดใหญ่ แผลมีขนาดเล็ก ลดระยะเวลาการนอนในโรงพยาบาล ผู้ป่วยฟื้นตัวได้เร็ว สามารถกลับไปใช้ชีวิตประจําวันได้ตามปกติ ประชาชนในพื้นที่กทม.ฝั่งตะวันออกและในพื้นที่ใกล้เคียงเข้าถึงบริการ สะดวกใกล้บ้าน” ดร.สาธิตกล่าว
ด้านนายแพทย์สมศักดิ์กล่าวว่า โรงพยาบาลนพรัตนราชธานี เป็นโรงพยาบาลขนาด 595 เตียง ในสังกัดกรมการแพทย์ ให้บริการทางการแพทย์ครบทุกสาขา ปัจจุบันมีอายุรแพทย์โรคหัวใจ 3 คน จบหลักสูตรอนุสาขาหัตถการปฏิบัติการรักษาโรคหัวใจและหลอดเลือด จากสถาบันโรคทรวงอกจํานวน 1 คน ได้พัฒนาศักยภาพการรักษาผู้ป่วยหัวใจและหลอดเลือด สามารถรักษาผู้ป่วยโรคหัวใจขาดเลือดด้วยการสวนหัวใจและหลอดเลือด (Cardiac Catheterization Laboratory Unit) ไม่ต้องผ่าตัด โดยใช้วิธีการขยายหลอดเลือดหัวใจด้วยบอลลูนเพื่อให้เลือดเข้าไปเลี้ยงหัวใจได้ตามปกติ และการใส่ขดลวดตาข่ายในเส้นเลือดหัวใจตีบเพื่อป้องกันการตีบซ้ําของเส้นเลือด นอกจากนี้ การพัฒนาบริการด้านโรคหัวใจแล้ว โรงพยาบาลนพรัตนราชธานี ยังเป็นสถาบันร่วมผลิตแพทย์และการพัฒนาหลักสูตรแพทย์ประจําบ้านอายุรศาสตร์ โดยห้องสวนหัวใจและหลอดเลือดจะเป็นแหล่งเรียนรู้ให้กับนักศึกษาแพทย์ แพทย์ประจําบ้าน และผู้ที่สนใจศึกษาดูงานด้วย
***************************** 25 มีนาคม 2564